รูปแบบการพัฒนาพฤติกรรมประชาธิปไตยด้านคารวธรรมของนักเรียนโรงเรียนปลูกจิต กรุงเทพมหานคร
A Model for the development of student's democracy behaviour in respect for others of plookjit school bangkok.
นิรมล สุวรรณปิณฑะ
ประชาธิปไตย -- การศึกษาและการสอน
นักเรียน--พฤติกรรม
การวิจัยนี้มีความมุ่งหมาย เพื่อสร้างรูปแบบการพัฒนาพฤติกรรม ประชาธิปไตยด้านคารวธรรมของนักเรียนโรงเรียนปลูกจิต กรุงเทพมหานคร และเพื่อศึกษาผลการใช้รูปแบบการพัฒนาพฤดิกรรมประชาธิปไตยด้านคารรธรรมของนักเรียน โดยพิจารณาจากพัฒนาการของพฤติกรรมด้านคารวธรรมของนักเรียน ประชากรที่ใช้ในการวิจัย ครู 30 คน นักเรียนชั้นประถมปีที่ 1 ถึงชั้นประถมปีที่ 6 ภาคเรียนที่ 2 ปีการศึกษา 2544 จำนวน 676 คน เครื่องมือที่ใช้ในการเก็บรวบรวมข้อมูล มี 2 ชนิด คือ แบบสอบถามความคิดเห็นของครูต่อรูปแบบการพัฒนาพฤติกรรมประชาธิปไตยในโรงเรียน และแบบสังเกตพฤติกรรมประชาธิปไตยด้านคารวธรรมของนักเรียน มีค่าความเชื่อมั่นทั้งฉบับเท่ากับ 0.96 และสถิติที่ใช้ในการวิเคราะห์ข้อมูล ได้แก่ ร้อยละ ค่าเฉลี่ย ส่วนเบี่ยงเบนมาตรฐาน และสถิติการทดสอบที (t - test) ผลการวิจัยปรากฏว่า 1. รูปแบบการพัฒนาประกอบด้วย การสร้างความตระหนักให้ผู้บริหารและครูในโรงเรียนทุกคนเห็นปัญหาและความสำคัญของการมีพฤติกรรมประชาธิปไตยในด้านคารวธรรม และสร้าง จิตสำนึกให้นักเรียนได้ปฏิบัติ การสร้างบรรยากาศสภาพแวตล้อม การจัดกิจกรรมการเรียนการสอนทั้งในห้องเรียนและนอกห้องเรียน ส่งเสริมการจัดกิจกรรมพิเศษ การเสริมแรงด้วยการยกย่องชมเชย ประกาศเกียรติคุณ ให้รางวัลระดับห้องเรียน นอกจากนี้ครูมีความเห็นว่ารูปแบบที่ดีแล้วไม่มีข้อเสนอแนะให้เปลี่ยนแปลง 2. ผลการใช้รูปแบบการพัฒนาพฤติกรรมประชาธิปไตยด้านคารวธรรมของนักเรียน โดยพิจารณาจากพัฒนาการด้านคารวธรรมของนักเรียนพบว่านักเรียนโรงเรียนปลูกจิต กรุงเทพมหานคร มีคะแนนพฤติกรรมประชาธิปไตยด้านคารวธรรมเพิ่มขึ้นอย่างมีนัยสำคัญทางสถิติที่ระดับ .01
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
วีระ ประเสริฐศิลป์
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
การบริหารการศึกษา